|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΗΛΕΙΑΣ**  **ΔΗΜΟΣ ΗΛΙΔΑΣ**  **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ** | ΦΟΡΕΑΣ:ΑΡ. ΜΕΛ.:ΕΡΓΟ: | ΝΠΔΔ «ΗΛΕΙΟΣ»91/2014ΜΟΝΩΣΗ ΣΤΕΓΗΣ ΚΛΕΙΣΤΟΥ ΓΥΜΝΑΣΤΗΡΙΟΥ |

**ΤΕΧΝΙΚΗ ΕΚΘΕΣΗ**

Η εκτέλεση του ανωτέρω έργου αφορά την αντικατάσταση της επικάλυψης της στέγης επί του μεταλλικού σκελετού του στεγάστρου του κλειστού γηπέδου μπάσκετ Αμαλιάδας.

Η υφιστάμενη επικάλυψη είναι κατασκευασμένη από μεταλλικά πάνελ, σε διάφορα σημεία των οποίων και στην συνδεσμολογία τους έχουν παρουσιαστεί ρηγματώσεις και οξειδώσεις με συνέπεια την εισροή υδάτων.

Κρίνεται λοιπόν αναγκαία τόσο η καθαίρεση μεγάλου τμήματος της υφιστάμενης επικάλυψης όσο και η εκ νέου κατασκευή της με θερμομονωτικά πετάσματα (πάνελ) τύπου σάντουϊτς από γαλβανισμένη λαμαρίνα και πλήρωσης από αφρώδη πολυουρεθάνη, αναλόγου βάρους και διαστάσεων που υπηρετούν τις ανάγκες θερμομόνωσης και υγρομόνωσης καθώς και η αντίστοιχη αντικατάσταση μεγάλου τμήματος των διαφώτιστων φύλλων από κατάλληλα πολυκαρβονικής σύνθεσης.

Η πραγματοποίηση των αναγκαίων εργασιών αφορά περίπου τμήμα 1.265 μ2 εμβαδού αναπτύγματος της στέγης και οι οποίες θα κατασκευαστούν με τη σύνταξη Ειδικού Προϋπολογισμού Μελέτης σε πρώτη φάση.

Η συνολική δαπάνη του έργου ανέρχεται στο ποσό των 49.200,00€ με ΦΠΑ, με διαθέσιμες πιστώσεις εγγεγραμμένες στον κωδικό «15.7321.10005» του Προϋπολογισμού του ΝΠΔΔ «ΗΛΕΙΟΣ», που θα είναι και ο Φορέας κατασκευής του έργου.

Το έργο θα εκτελεσθεί σύμφωνα με τις διατάξεις του N. 3852/10 (ΦΕΚ 87 Α) και του Ν. 3669/08 (ΦΕΚ 116 Α).

|  |  |
| --- | --- |
| ΑΜΑΛΙΑΔΑ 24/ 06/ 2014Ο Συντάξας | ΘεωρήθηκεΑΜΑΛΙΑΔΑ 24 / 06 / 2014Ο Προϊστάμενος Διεύθυνσης |
| ΠΑΝΑΓΙΩΤΗΣ ΣΤΑΣΙΝΟΠΟΥΛΟΣΠΟΛΙΤΙΚΟΣ ΜΗΧΑΝΙΚΟΣ | ΣΤΕΦΑΝΟΣ ΡΟΥΜΕΛΙΩΤΗΣΑΡΧΙΤΕΚΤΩΝ ΜΗΧΑΝΙΚΟΣ |